Glavni grad Podgorica, Opština Zeta, Prijestonica Cetinje i Opština Danilovgrad
u partnerstvu sa programom Ujedinjenih nacija za razvoj raspisuju

**J A V N I P O Z I V**

**NEVLADINIM ORGANIZACIJAMA**

 **ZA PREDLAGANJE JEDNOG ČLANA/ICE, PREDSTAVNIKA/CE NEVLADINIH ORGANIZACIJA U KOMISIJU ZA RASPODJELU SREDSTAVA NEVLADINIM ORGANIZACIJAMA U 2023. GODINI U OKVIRU RELOAD PROGRAMA**

Komisiju za raspodjelu sredstava nevladinim organizacijama u 2023. godini u okviru ReLOaD2 programa (u daljem tekstu: Komisija) čini 7 članova/ica, i to: četiri člana/ice – predstavnika/ce Glavnog grada Podgorica, Opštine Zeta, Prijestonice Cetinje i Opštine Danilovgrad, dva člana/ice – predstavnika/ce UNDP i jedan član/ica – predstavnik/ca nevladinih organizacija koje djeluju u sljedećim oblastima: **zaštita životne sredine; uključenost ranjivih grupa; zapošljavanje i preduzetništvo; kultura i turizam.**

Nevladina organizacija može predložiti samo jednog kandidata/kinju za člana/icu Komisije. Više nevladinih organizacija može predložiti istog/u kandidata/kinju. U slučaju da nevladine organizacije ne predlože svog predstavnika/cu za člana/icu Komisije, umjesto tog člana/ice Komisije određuje se lokalni službenik/ca jedne od gore navedenih lokalnih samouprava.

**Nevladina organizacija može predložiti kandidata/kinju ako:**

* je upisana u registar nevladinih organizacija prije objavljivanja Javnog poziva;
* u aktu o osnivanju i Statutu ima utvrđene djelatnosti i ciljeve u oblastima: zaštita životne sredine, uključenost ranjivih grupa, zapošljavanje i preduzetništvo i kultura i turizam;
* se ne nalazi u registru kaznene evidencije;
* je u prethodnoj godini realizovala najmanje jedan projekat ili aktivnost u oblastima:zaštita životne sredine, uključenost ranjivih grupa, zapošljavanje i preduzetništvo i kultura i turizam;
* je predala poreskom organu prijavu za prethodnu fiskalnu godinu (bilans stanja i bilans uspjeha);
* više od polovine članova/ica organa upravljanja nevladine organizacije nijesu članovi/ce organa političkih partija, javni funkcioneri/ke, rukovodeća lica ili državni službenici/ce ili namještenici/ce.

**Kandidat/kinja nevladine organizacije za člana/cu Komisije može biti lice koje:**

* je crnogorski državljanin/ka, sa prebivalištem u Crnoj Gori;
* posjeduje iskustvo u oblastima: zaštita životne sredine, uključenost ranjivih grupa, zapošljavanje i preduzetništvo i kultura i turizam**;**
* nije član/ica organa političke partije, javni funkcioner/ka, rukovodeća lica ili državni službenik/ca ili namještenik/ca;

Nevladina organizacija koja predlaže predstavnika/cu nevladinih organizacija u Komisiji, kao i sve nevladine organizacije koje su podržale taj prijedlog, ne mogu biti razmatrane za finansiranje iz ReLOaD sredstava.

Nevladina organizacija koja ispunjava uslove dostavlja prijedlog predstavnika/ce u Komisiju potpisan od strane lica ovlašćenog za zastupanje i potvrđen pečatom nevladine organizacije, sa potrebnom dokumentacijom.

Prijedlog se podnosi na obrascu koji sadrži:

* naziv opštine kojoj se dostavlja;
* naziv „OBRAZAC ZA PREDLAGANJE PREDSTAVNIKA NEVLADINE ORGANIZACIJE U KOMISIJU”;
* ime i prezime predstavnika/ce nevladine organizacije;
* naziv nevladine organizacije koja predlaže predstavnika;
* podatke o dokumentaciji koja se dostavlja uz predlog, kao i mjesto za potpis lica ovlašćenog za zastupanje nevladine organizacije (Obrazac 2)

**Potrebna dokumentacija:**

Nevladina organizacija dužna je da, uz prijedlog kandidata/kinje, dostavi:

* kopiju rješenja o upisu u registar nevladinih organizacija;
* kopije akta o osnivanju i Statuta;
* pregled realizovanih projekata i aktivnosti u prethodnoj godini u oblastima: zaštita životne sredine, uključenost ranjivih grupa, zapošljavanje i preduzetništvo i kultura i turizam;
* kopiju potvrde o podnešenoj poreskoj prijavi za prethodnu godinu;
* izjavu lica ovlašćenog za zastupanje i predstavljanje nevladine organizacije o tome da više od polovine članova/ica organa upravljanja nevladine organizacije nijesu članovi/ce organa političkih partija, javni funkcioneri/ke, rukovodeća lica ili državni službenici/ce ili namještenici/ce;
* fotokopiju lične karte ili drugog dokumenta na osnovu kojeg se utvrđuje identitet kandidata/kinje za člana/icu Komisije;
* biografiju kandidata/kinje, sa podacima o iskustvu u oblastima: zaštita životne sredine, uključenost ranjivih grupa, zapošljavanje i preduzetništvo i kultura i turizam;
* izjavu kandidata/kinje da nije član/ica organa političke partije, javni funkcioner/ka, rukovodeće lice ili državni službenik/ca, odnosno namještenik/ca;
* izjavu kandidata/kinje da prihvata kandidaturu za člana/icu Komisije.

**Rok za podnošenje prijedloga je 8 dana od dana objavljivanja ovog poziva.**

Dokumentacija po Javnom pozivu dostavlja se Sekretarijatu za lokalnu upravu opštine Zeta, na arhivi Opštine ili putem pošte na adresu:

* **Sekretarijatu za lokalnu upravu opštine Zeta**

**Glavna gradska ulica Anovi 89**

**81304 Golubovci**

sa napomenom: „Predlaganje kandidata/kinje za člana/icu Komisije za raspodjelu sredstava nevladinim organizacijama u okviru ReLOaD programa”.

Prijedlog kandidata/kinje za člana/icu Komisije biće razmatran samo ukoliko je dostavljen uz svu potrebnu dokumentaciju i u naznačenom roku. Nadležni sekretarijati lokalnih samouprava Glavnog grada Podgorica, Opštine Zeta, Prijestonice Cetinje i Opštine Danilovgrad će u roku od tri dana od isteka roka za dostavljanje prijedloga, na svojim internet stranicima objaviti listu kandidata/kinja koji su predloženi za člana/icu Komisije, sa nazivima nevladinih organizacija koje su ih predložile. Po isteku ovog roka, nadležni sekretarijati će UNDP u roku od pet dana imenovati kandidata/kinju sa najvećim brojem prijedloga nevladinih organizacija koji ispunjavaju propisane uslove. Informacije o pitanjima od značaja za postupak predlaganja kandidata/kinje za člana/icu Komisije mogu se dobiti svakog radnog dana od 08-16h na broj telefona 020/ 873 - 261 ili na e-mail adresu marko.krackovic@podgorica.me.

*Regionalni program lokalne demokratije na Zapadnom Balkanu 2 (ReLOaD2) zvanično je počeo sa realizacijom 1. januara 2021. godine, kao nastavak prethodne faze ReLOaD programa koja je uspješno završena u decembru 2020. godine. Program se sprovodi u šest zemalja i teritorija Zapadnog Balkana - Albaniji, Sjevernoj Makedoniji, Bosni i Hercegovini, Crnoj Gori, Kosovu[[1]](#footnote-1) i Srbiji, do kraja 2024. godine. ReLOaD2 finansira Evropska unija iz sredstava Multi-Country Civil Society Facility, uz kofinansiranje UNDP-a i lokalnih samouprava koje će biti obuhvaćene programom.*

1. [↑](#footnote-ref-1)